**57.§**

# **Par sabiedrības vajadzībām nepieciešamās zemes vienības Zvaigžņu iela 1000, Ogrē, Ogres nov., atlīdzības apstiprināšanu**

(A.Lastiņa)

# Pamatojoties uz likuma „Par pašvaldībām” 4. pantu, 14. panta pirmās daļas 2. punktu, 15. panta pirmās daļas 2. punktu, Sabiedrības vajadzībām nepieciešamā nekustamā īpašuma atsavināšanas likuma 4. pantu un 20. panta pirmo daļu, Ministru kabineta 15.03.2011. noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. punktu, Civillikuma 2002.pantu, ņemot vērā Ogres novada domes 16.06.2011. lēmumu „Par zemes iegādi un nomu Tīnūžu un Brīvības ielu, Ogrē, rekonstrukcijas vajadzībām”, Ogres novada pašvaldības atlīdzības noteikšanas komisijas 10.10.2013. lēmumu, SIA „Biznesa konsultantu grupa” 06.06.2012. novērtējumu Nr.06/06-2012-1 „No nekustamā īpašuma Ogres novadā, Ogrē, Zvaigžņu ielā 4 ar kad. Nr.7401 003 0052 sastāvā ietilpstošā zemes gabala ar kad.apz. 7401 003 0052 un kopplatību 1000kv.m atdalāmās nosacītās zemes vienības ~21kv.m platībā”, SIA „Ādažu īpašumi” 13.08.2012. iesniegumu Nr.56/2012.,

**balsojot: PAR –** 15 balsis (E.Bartkevičs, A.Ceplītis, V.Gaile, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, D.Širovs, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. **Apstiprināt** atlīdzību par sabiedrības vajadzībām nepieciešamo zemes vienību Zvaigžņu iela 1000, Ogrē, Ogres nov. (kadastra apzīmējums 7401 003 0731) 21m² platībā Ls 540 (pieci simti četrdesmit lati).
2. **Noteikt,** ka zemes vienība Zvaigžņu iela 1000, Ogrē, Ogres nov. (kadastra apzīmējums 7401 003 0731) 21m² platībā tiek atsavināta, to pērkot par 1. punktā apstiprināto atlīdzību.
3. **Uzdot** Ogres novada pašvaldības juridiskai nodaļai, sagatavot un organizēt pirkuma līguma noslēgšanu viena (1) mēneša laikā.
4. **Kontroli** par lēmuma izpildi uzdot pašvaldības izpilddirektoram **Pēterim Špakovskim.**